सन्तान नहुँदा श्रीमतीलाई मात्र दोष दिने श्रीमान् पनि कुरा बुझेपछि आफ्नो उपचार गर्न तयार रहेको कथा पुस्तकमा छन् । एक श्रीमान्को वीर्यमा शुक्रकीट रहेनछ । तीन वटी विवाह गर्दा पनि सन्तान नभएपछि उनी डा. उमाको क्लिनिकमा पुगेछन् । उनकी जेठी श्रीमतीले ‘बाँझी’ भन्ने अपमान सहन नसकेर आत्महत्या गरेको, अर्की श्रीमती बच्चा नभएको चिन्तामा ‘डिप्रेसन’ भएर घर छाडेको कुरा पनि डा. उमालाई थाहा भयो ।
